**Олимпиадные задания школьного этапа республиканской олимпиады школьников по мордовскому (мокша) языку и литературе**

**в 2021-2022 учебном году. 8 класс.**

*Тиемань пингсь – 90 минута.*

*Максимальнай баллхне - 106 баллхт.*

1. **Лувиньк текстть. Тииньк корязонза заданиятнень.** *(66 баллхт)*

Келусь пяк кельгови келуведенц инкса. Эздонза симондихть аф аньцек ломаттне, но и нармоттне, унжатне. Шякшатась оржа нярьса пяли аф оцю варяня и сими. Туй, лийкстайхть тяза ситявнятне, кирьхксне, сязьгататне. Синьге каванясазь эсь пряснон. Кельгсазь ламбама ведть мелавнятне, панжапне.

Келуведсь аф аньцек танцти симомбяль, но и цебярь пчкафтома. Великай Отечественнай войнать пингста келуведьста тиендсть сироп, эздонза симнезь ранендафнень, лафчнень, пицесть ксяль.

Лама келуда минь масторсонк, кажнайсь эздост – козяшинь арзяня. Карьхцсесть тя козяшить маштозь.

а) Сёрмадость текстта нармонень лепнень, ётафтость рузонь кяльс. *(16 баллхт)*

б) Сёрмадость тестта местоимениятнень. *(10 баллхт)*

в) Васенце абзацта сёрмадость существительнайхнень. *(30 баллхт)*

г) Омбоце абзацта сёрмадость прилагательнайхнень. *(8 баллхт)*

д) Колмоце абзацта сёрмадость глаголхнень. *(2 баллхт)*

**2. Содасть содама ефкснень.**  *(6 баллхт)*

1)Эсон тердихть, эсон учихть,а къда мон саян, эздон кяшихть.

2) Вальманза аш, а сонь кудоц пяшксе эряйда.

3) Ляйть туркс сон ладяф, пензамодати пезфт.

**3. Кочкасть валрисьмотнень эзда числительнайхнень ?** *(10 баллхт)*

1) Фкя пилеват сувай, омбоцева лиси.

2) Кемгафтува брат кизоста кизос молихть инголи.

3) Фкя нумолста кафта кетть аф ваткат.

**4. Валмуворкснень омбоце пялькснон муесть** *(8 баллхт)*

1) Кувака кяльце, ...

2) Мезе мяльсот, …

3) Кяльса инголе, ...

4) Кальдяв ломанень кургста …

**Лезксонди:** ся и кяльсот; а тевса фтала; цебярь вал аф кулят; да нюрьхкяня мяльце.

**5** **Кона рядса сембе прилагательнайхне няфтихть размер?** *(2 баллхт)*

1) од, сире, равжа, сянгяря

2) кувака, оцю, ёмла, кели

3) алняня, тяйняня, кальдяв, эчке

1. **Азость мокшэрзянь содаф ученайть и фольклористть:** *(2 баллхт)*

1) Ф.М.Чесноков

2) Ф.И.Беззубова

3) М.Е.Евсевьев

1. **Мусть авторть и произведениять:** *(6 баллхт)*

1) «Пиже садсо, мазы садсо»

2) «Джамбулонди серма»

3) «Ёфксса ёфнесазь, морса морсесазь»

а) Ф.И.Беззубова

б)С.М.Люлякина

в)Е.П.Кривошеева

1. **Кинь произведенияц ушеды валста:** *(2 баллхт)*

«Кунара тя ульсь, ялгай, пяк кунара. Лама лов прась ся пингста, лама ведь шудесь. Мокшэрзянь масторть вельхксса кулевсть урокодыень-авардиень вайгяльхть, мокшэрзянь масторть вельхксса кепсесь пожаронь качам. Ичкоздень вастста саф ногайхне розарякшнезь минь атяньконь атяснон».

1) А.П.Тяпаев «Люкшянь ям».

2) В.М.Лёвин «Гурьян».

3) Ф.М.Чесноков «Сире учитель».

1. **Изобразительно-выразительнай средствакс лувовихть:** *(2 баллхт)*

1) гиперболась, метафорась, олицитворениясь.

2) пьесась, стихотворениясь, азкссь.

3) рассказсь, романць, пьесась, поэмась.

1. **Кие сёрмадозе «Кафта киге» пьесать?** *(2 баллхт)*

1) В.М.Лёвин

2) А.П.Тяпаев

3) Ф.М.Чесноков