2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

7 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 55 балл пухма пулать

1. Хăшĕ хĕрарăмсен капăрлăхĕ шутланмасть: алка, тевет, шÿлкеме, çурхат. Вăл мĕн пулать? *Йăнăш тупнăшăн – 3 балл, ăнлантарнăшăн – 2 балл. Пурĕ – 5 балл.*

2. Йăнăш тупăр та тÿрлетĕр, мĕншĕн çапла çырмаллине ăнлантарăр: кăвакарчăнсем, чечексем, çÿçсем, пÿрнесем. *Йăнăш тупнăшăн – 2 балл, тÿрлетнĕшĕн – 1 балл, ăнлантарнăшăн – 2 балл. Пурĕ – 5 балл.*

3. Эсир алфавита лайăх пĕлетĕр-и? Кунта мĕнле тупмалли юмах пытаннă? Тупсăмне тупăр.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 19 | 24 | 20 | 23 | 7 |  | 2 | 17 | 1 |  | 36 | 20 | 1 | 23 | 1 | 22 | 22 | 9 | , |  |  |  |
| 14 | 24 | 22 | 20 | 1 | 17 |  | 19 | 2 | 27 | 16 | 1 |  | 4 | 2 | 23 | 1 | 17 | 1 | 22 | 22 | 9. |

*Тĕрĕс тунăшăн – 3 балл, тупсăмне тупнăшăн – 2 балл. Пурĕ – 5 балл.*

4. 1) Атте каласа пĕтерчĕ те сĕтел хушшинчен тухрĕ. 2)Пурте апатлантăмăр, унтан çывăрма выртрăмăр*. Глаголтан пулнă сăмахсене тупăр.Тĕрĕс тупнăшăн – 5 балл.*

5. 4-мĕш ĕçре пĕр йышши членсене тупăр, çыхăну мелне кăтартăр. *Тĕрĕс тупнăшăн – 3 балл, çыхăну мелне кăтартнăшăн – 2 балл. Пурĕ – 5 балл.*

6. Мĕн вăл ремарка? *Тулли те тĕрĕс хуравшăн 5 балл.*

7. Виçĕ йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл.*

8. «Ĕмĕрсем иртсе пыраççĕ

Ӳстерсе ăс-хал мулне.

Кĕнекеçĕсем шыраççĕ

Чăвашсен кунне-çулне.»

Çак сăвă йĕркисен авторне , сăвă ятне пĕлетĕр-и? *Тĕрĕс пĕлнĕшĕн – 5 балл.*

9. «Амаçури анне» калава кам çырнă? Калаври тĕп геройпа автор хушшинче мĕнле пĕрпеклĕх пур? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл.*

10. Чăвашсен паллă композиторĕ, çыравçи Федор Павлович Павлов «Хитре» хайлавра хитрелĕхе мĕнре курать? Хăвăр мĕнле шутлатăр? *Тулли хуравшăн 10 балл илме пулать.*